**РЕЈОНИЗАЦИЈА ВОЋАРСКЕ ПРОИЗВОДЊЕ У СРБИЈИ**

***Стање у воћарској производњи и значај рејонизације***

У Србији постоји велики број воћних засада који су подигнути на неодговарајућим локалитетима, те нередовно рађају, дају ниске приносе или лош квалитет плода. Воћарска производња у Србији највећим делом се обавља на отвореном. Без обзира на ниво улагања у производњу, ризик од губитка приноса услед дејства фактора спољашње средине увек постоји и посебно долази до изражаја у појединим годинама, када се јавља екстремна суша, обилне падавине, мраз или град. Услед глобалних промена климе овакве екстремне године све су чешће.

Повећањем интензивности производње путем инсталирања система за наводњавање, противградних мрежа, анти-фрост система и применом друге савремене технологије производње. свакако се смањују ризици по принос. Међутим, ради се о скупим инвестицијама које су рентабилне једино у агроеколошким условима који одговарају одабраној воћној врсти.

Предуслов за решавање наведених проблема је постојање воћарске рејонизације.

***Носиоци пројекта рејонизације***

Рејонизације воћарства је врло обиман, сложен и комплексан посо који захтева знање, стручност, професионализам и искуство са терена за дужи временски период, односно захтева кадровске и институционалне капацитете.

У том смислу, Прojeкaт рoрejoнизaциje вoћaрствa поверен је нaучнo истрaживaчким институцијама, oднoснo: Пoљoприврeднoм фaкултeту, Нoви Сaд, Пoљoприврeднoм фaкултeту, Бeoгрaд и Институту зa вoћaрствo, Чaчaк.

Пројекат Рејонизације воћарске производње се односи на унапређење воћарске производње на укупној територији Републике Србије, и спроведен је кроз три конкурсна позива у зависности од административног округа.

1) Конкурс за рејонирање воћарског подручја у **Северној и делу Западне Србије**, који обухвата следеће округе: западнобачки (општине: Апатин, Кула, Оџаци и Сомбор), јужнобанатски (општине: Алибунар, Бела Црква, Вршац, Ковачица, Ковин, Опово, Панчево, Пландиште), јужнобачки (општине: Нови Сад, Петроварадин, Бач, Бачка Паланка, Бачки Петровац, Беочин, Бечеј, Врбас, Жабаљ, Србобран, Сремски Карловци, Темерин и Тител), севернобанатски (општине: Ада, Кањижа, Кикинда, Нови Кнежевац, Сента и Чока), севернобачки (општине: Бачка Топола, Мали Иђош и Суботица), средњебанатски (општине: Житиште, Зрењанин, Нова Црња, Нови Бечеј и Сечањ), сремски (општине: Инђија, Ириг, Пећинци, Рума, Сремска Митровица, Стара Пазова и Шид), колубарски (општине: Ваљево, Лајковац, Љиг, Мионица, Осечина и Уб), мачвански (општине: Богатић, Владимирци, Коцељева, Крупањ, Лозница, Љубовија, Мали Зворник и Шабац), подунавски (општине: Велика Плана, Смедерево и Смедеревска Паланка) и поморавски (општине: Деспотовац, Јагодина, Параћин, Рековац,Свилајнац и Ћуприја).

2) Конкурс за рејонирање воћарског подручја у **Централној и делу Западне Србије**, који обухвата следеће округе: златиборски (општине: Ариље, Бајина Башта, Косјерић, Нова Варош, Пожега, Прибој, Пријепоље, Сјеница, Ужице и Чајетина), моравички (општине: Горњи Милановац, Ивањица, Лучани и Чачак), шумадијски (општине: Аранђеловац, Баточина, Кнић, Крагујевац, Лапово, Рача и Топола), расински (општине: Александровац, Брус, Варварин, Крушевац, Трстеник и Ћићевац) и рашки (општине: Врњачка Бања, Краљево, Нови Пазар, Рашка и Тутин).

3) Конкурс за рејонирање воћарског подручја у **Београду, Јужној и Источној Србији**, који обухвата: Град Београд (општине: Барајево, Вождовац, Врачар, Гроцка, Звездара, Земун, Лазаревац, Младеновац, Нови Београд, Обреновац, Палилула, Раковица, Савски Венац, Сопот, Стари Град, Сурчин и Чукарица) и следеће округе: зајечарски (општине: Бољевац, Зајечар, Књажевац и Соко Бања), борски (општине: Бор, Кладово, Мајданпек и Неготин), браничевски (општине: Пожаревац, Костолац, Велико Градиште, Голубац, Жабари, Жагубица, Кучево, Мало Црниће и Петровац на Млави), нишавски (општине: Ниш, Алексинац, Гаџин Хан, Дољевац, Мерошина, Ражањ и Сврљиг), топлички (општине: Блаце, Житорађа, Куршумлија и Прокупље), јабланички (општине: Бојник, Власотинце, Лебане, Лесковац, Медвеђа и Црна Трава), пиротски (општине: Бабушница, Бела Паланка, Динитровград и Пирот) и пчињски (општине: Врање, Босилеград, Бујановац, Владичин Хан, Прешево, Сурдулица и Трговиште).

***Пројектне активности***

У складу са ограниченим финансијским средствима, која су била лимитирајући фактор урађена је рејонизација на нивоу административних округа (макрорејонизација).

На нивоу округа урађене су следеће пројектне активности:

1. Кaрaктeризaциja климaтскo – мeтeoрoлoшких услoва - Oд климaтских фaктoрa дефинисани су: тeмпeрaтура, притисaк, смeр и брзина вeтрoвa, влaжнoст вaздухa, oблaчнoст и трajaњe сунчаних сата, пaдaвинe, град и снeжни пoкривaч. Коришћени су подаци у пoслeдњих 20 гoдинa.
2. Кaрaктeризaциja eдaфскo – oрoгрaфских услoвa – Едафски фaктoри oбухвaтajу физичкe, хeмиjскe и биoлoшкe oсoбинe зeмљиштa. Oрoгрaфски фaктoри oбухвaтajу oсoбинe рељефа и тo: нaдмoрску висину, нaгиб тeрeнa, рaзуђeнoсти рeљeфa и другo.
3. Кaрaктeризaциja пeдoлoшких oсoбинa зeмљиштa - испитaти кojи je тип зeмљиштa зaступљeн у рeгиoну узимaњeм узoрaкa зeмљиштa. Дефинисати водно-физичка, физичко-механичка и основна хемијска својства земљишта.
4. Дeфинисaњe вoћних врстa кoje сe прeпoручуjу зa гajeњe - Нa oснoву пoстojeћих нaучнo истрaживaчких рaдoвa у области воћарске производње и нa oснoву дoбиjeних пoдaтaкa сa тeрeнa, дaje сe прeпoрукa гajeњa oдрeђeнe вoћн врстe унутар административног округа.

Све три научно истраживачке институције припремиле су Финални документ рејонизације за административне округе које су им додељене уговором.

**Финални документи, настали као резултат пројектних активности представљају стручно-научни, односно студијско-аналитички документ који се може користити приликом подизања нових засада воћа као Препорука добре пољопривредне праксе**.

Такође је припремљен документ **Агроеколошки услови, повољни за узгој 18 воћних врста** и то за: јабуку, крушку, дуњу, мушмулу, шљиву, трешњу, вишњу, брескву, кајсију, орах, леску, бадем, јагоду, малину, купину, боровницу, рибизлу и огрозд (прилог: Агроеколошки услови узгоја воћа по воћним врстама).

Финални документи дају могућност сваком пољопривредном произвођачу да сагледа климатске, земљишне и орографске карактеристике локалитета/терена на коме планира да подигне воћни засад, као и да се упозна са повољним агроеколошким условима воћне врсте за коју се определио да посади на том локалитету.

**На основу информација и укрштањем података из ових докумената, произвођачима воћа ће бити много лакше да се одлуче која је воћна врста најподеснија за њихов регион (округ) и економски најисплативија, тј. да изаберу ону воћну врсту која у том локалитету даје редован и уједначен принос и квалитетан плод.**

***Бенефити рејонизације***

* Препорука да се нови засади воћа подижу на подручјима која својим агроеколошким карактеристикама омогућавају постизање високих, редовних приноса и плодова високог квалитета;
* Губици приноса воћа у Србији услед лошег одабира локалитета и неповољних услова средине ће се смањили, те би се повећао просечан годишњи род воћа;
* Повећана рентабилност и продуктивност производње;
* Створиће се услови за интензивирање производње, увођење нових технологија и иновирање сортимента.

***Имплементација пројекта и даља едукација произвођача воћа***

Дана 16. септембра 2021. године, одржана је едукација Модул 6: Рејонизација воћарске производње на територији Републике Србије. Tоком Модула пројекат је представљен великом броју пољопривредних саветодавних и стручних служби, тј саветодавцима и осталим заинтересованим субјектима, у циљу његове даље имплементације и примене у пракси.

На Модулу су представљене презентације Финалних докумената све три научно истраживачке институције, које су функционалније, поједностављене и концизније, односно материјал од 1.000 страна финалног документа је сублимиран у најнеопходније информације које су корисне и практичне за будуће и актуелне произвођаче воћа (прилог: Презентације финалних докумената).

Улога саветодаваца је да раде на даљој дисеминацији и имплементацији овог пројекта који ће олакшати произвођачима избор воћне врсте за локалитет где желе да подигну нови воћни засад.

***Будући планови везано за Рејонизацију воћарске производње***

Административне границе округа (укључујући и општине), не могу бити границе воћарских рејона и подрејона. Врло често се унутар исте опшине или истог села у једном округу, услови за гајење одређене воћне врсте разликују у зависности од конфигурације терена/локалитета.

Потребно је наставити рејонизацију воћарства до нивоа терена/локалитета унутар општина (села), дефинисати воћне врсте и сорте најподесније за те микро-локалитете и на основу тога мапирати рејоне и подрејоне тј. исцртати воћарске границе по воћним врстама. Овако урађена детаљна рејонизација по дубини, до нивоа терена/локалитета, до нивоа микро-рeјонизације би представљала основу за плански и систематски рад на унапређењу воћарства

Да би дошли до ових резултата, потребна су знатно већа финансијска средства, дужи временски период пројекта, уједначена методологија рада и укључити фактор ризика који се односи на климатске промене које постају глобалан проблем у пољопривредној производњи.

На основу рејонизације воћарства до нивоа терена тј локалитета, створили би се услови за остваривање раста воћарске производње, као и интензификацију и увођење нових технологија и сорти воћа.

Мерама подршке и подстицајним средствима треба стимулисати подизање воћних врста у рејонима и подрејонима (локалитетима) који према рејонизацији највише одговарају за ту врсту воћа.

Рејонизација воћарства до нивоа локалитета (рејона и подрејона), неће бити услов за остваривање права на подстицаје (субвенције), али ће приликом расписивања Јавног позива, бити један од критеријума за бодовање и рангирање поднетих захтева за остваривања подстицаја за нове засаде воћа. Уколико је воћни засад подигнут у реону који се препоручује за ту воћну врсту, добиће већи број поена при рангирању и остварити предност у односу на друге поднете захтеве.